[bookmark: _Hlk60993222][bookmark: _Hlk62204717][bookmark: _Hlk68092405][bookmark: _Hlk67989351]ПРОЕКТ НА ПРАВИЛНИК ЗА ИЗМЕНЕНИЕ И ДОПЪЛНЕНИЕ НА ПРАВИЛНИКА ЗА ОРГАНИЗАЦИЯ НА РАБОТА В РИБАРСКО ПРИСТАНИЩЕ „СОЗОПОЛ“  И ПРОЕКТ НА ПРАВИЛНИК ЗА ИЗМЕНЕНИЕ И ДОПЪЛНЕНИЕ НА ПРАВИЛНИКА ЗА ОРГАНИЗАЦИЯ НА РАБОТА В РИБАРСКО ПРИСТАНИЩЕ „ЧЕРНОМОРЕЦ“

	На основание чл. 26, ал.3 и  ал. 4 от Закона за нормативните актове на заинтересованите лица се предоставя  законоустановения 30-дневен срок за предложения и становища по настоящите ПРОЕКТ НА ПРАВИЛНИК ЗА ИЗМЕНЕНИЕ И ДОПЪЛНЕНИЕ НА ПРАВИЛНИКА ЗА ОРГАНИЗАЦИЯ НА РАБОТА В РИБАРСКО ПРИСТАНИЩЕ „СОЗОПОЛ“ И ПРОЕКТ НА ПРАВИЛНИК ЗА ИЗМЕНЕНИЕ И ДОПЪЛНЕНИЕ НА ПРАВИЛНИКА ЗА ОРГАНИЗАЦИЯ НА РАБОТА В РИБАРСКО ПРИСТАНИЩЕ „ЧЕРНОМОРЕЦ“. Предложения и становища  могат да бъдат депозирани в деловодството на община Созопол на адрес – гр. Созопол 8130, пл. Хан Крум №2 или на следния електронен адрес: obshtina@sozopol.bg
На основаниe чл.28, ал.2 от Закона за нормативните актове Ви представяме следните: 
MОТИВИ
I. Причини, които налагат приемането на предложения проект:
Във връзка с предстоящото – след 01.01.2026 г. – приемане на еврото като официална валута в Република България и необходимостта от превалутиране на всички финансови отношения от български лева към евро, възниква естествената потребност от осъвременяване на действащата тарифна политика в обект ОП „Рибарски пристанища Община Созопол“.							През последните години икономическата среда в страната се характеризира с ясно изразени инфлационни процеси, повишение в цените на материалите, енергийните ресурси, услугите и поддръжката на инфраструктура. Тези фактори оказват пряко влияние върху разходите за функциониране и устойчиво развитие на пристанищните съоръжения. За да бъде гарантиран нормалният ритъм на работа, качеството на предоставяните услуги и възможността за поддръжка и модернизация на пристанищната инфраструктура, е необходимо тарифите да отразяват реалните икономически условия.									Предложеното увеличение на тарифите не е самоцел, а стъпка към адаптиране на пристанищната дейност към новата финансова среда, която ще настъпи с въвеждането на еврото. Актуализирането на цените цели да осигури стабилен финансов ресурс за ефективно управление, безопасност, подобряване на предлаганите услуги и създаване на предвидима и прозрачна икономическа рамка за всички ползватели на рибарските пристанища.				
Това изменение следва да се възприема не като тежест, а като инвестиция – в развитието на местния рибарски сектор, в устойчивото опазване на пристанищната инфраструктура и в повишаване качеството на услугите, които са в основата на поминъка на крайбрежната общност. С оглед предстоящата финансова трансформация на държавата и динамичната икономическа среда, настоящото предложение представлява логична, навременна и необходима мярка за обезпечаване на стабилност и бъдещо развитие на обект ОП „Рибарски пристанища Община Созопол“.								Предвидено е леко повишаване на цените, обусловено от нарастващите разходи за предоставяне на услугата. В същото време се разширява кръгът на лицата, които могат безплатно да се възползват от нея, с което се гарантира по-широка обществена подкрепа и социална справедливост.															
II. Цели, които налагат приемането на предложения проект:
Предложеният проект цели адаптиране на тарифите в ОП „Рибарски пристанища  Община Созопол“ към новите икономически условия, породени от въвеждането на еврото след 01.01.2026 г. и трайните инфлационни процеси в страната. Актуализацията е необходима за осигуряване на финансовата устойчивост на пристанищната дейност, поддръжката и модернизацията на инфраструктурата, както и за гарантиране на безопасни и качествени услуги. Проектът създава по-прозрачна и предвидима тарифна рамка за ползвателите и подпомага устойчивото развитие на рибарския сектор и местната общност.

III. Финансови и други средства, необходими за прилагане на новата уредба: 
Изменението на правилниците и в частност тарифите към тях не е свързано с изразходването на допълнителни финансови средства от бюджета на Община Созопол, като не са необходими и други средства за прилагането им. 

IV. Очакваните резултати от прилагането:
Прилагането на проекта ще осигури актуализирани и справедливи тарифи, съобразени с въвеждането на еврото и реалните икономически условия. Очаква се повишаване на финансовата стабилност на ОП „Рибарски пристанища“, подобряване на поддръжката и модернизацията на инфраструктурата и гарантиране на по-високо качество и безопасност на предоставяните услуги. Проектът ще създаде по-предвидима среда за ползвателите и ще допринесе за устойчивото развитие на рибарския сектор и местната общност.
[bookmark: _GoBack]V.  Анализ за съответствие с правото на Европейския съюз:		Европейското законодателство е изградено върху водещите принципи на откритост, публичност и граждански контрол върху дейността на местните власти, което съответства на целите, поставени с предлагания проект.		Съдържанието в проекта не противоречи на норми от по-висока степен на българското  и на европейското законодателство. В този смисъл предлаганият проект за изменение е подзаконов нормативен акт, разработен в съответствие със Закона за нормативните актове и кореспондира с Европейското законодателство-Европейска Харта за местно самоуправление и в Европейска Харта за регионално развитие, както и с директиви на Европейската общност, свързани с тази материя. Проектът е съобразен с европейското законодателство - Регламент (ЕО) №1082/2006 г. на Европейския парламент и на Съвета и Европейската харта за местно самоуправление, както и с разпоредбите и целите на националното и местно законодателство. 
Предлаганите промени не противоречат на норми от по-висока йерархия и на европейското законодателство.

В рамките на законовия 30-дневен срок за обществени консултации ще бъдат взети предвид предложенията и становищата като същите ще бъдат публикувани на интернет страницата на община Созопол в предвидения от закона срок. Публикувана справка ще отразява постъпилите предложения заедно с обосновка на неприетите предложения като същите ще бъдат оповестени от вносителя преди приемането на акта на Общински съвет – Созопол.
С изготвянето на проекта са спазени принципите съгласно чл.26, ал.1 от Закона за нормативните актове, а именно: 
Принцип на необходимост –  Актуализирането на тарифите се основава на принципа на необходимост, продиктуван от предстоящото въвеждане на еврото като официална валута и променената икономическа среда в страната. Нарастващите разходи за поддръжка, енергийни ресурси, материали и услуги правят досегашните цени недостатъчни за осигуряване на нормално и качествено функциониране на рибарските пристанища. За да бъдат гарантирани устойчивостта, безопасността и ефективността на дейността, актуализацията на тарифите е неизбежна и представлява необходима мярка в интерес на общността и ползвателите.
Принцип на обоснованост – чл.21, ал.2 Закона за местното самоуправление и местната администрация и това, че по смисъла на Закона за местното самоуправление и местната администрация общината е основната административно-териториална единица, в която се осъществява местното самоуправление, което се изразява в правото и реалната възможност на гражданите и избраните от тях органи да решават самостоятелно всички въпроси от местно значение, които законът е предоставил в тяхна компетентност.
Принципите на предвидимост и откритост  са спазени – проектът с мотивите и предварителна оценка на въздействието е публикуван на интернет страницата на община Созопол за навременно информиране и предоставяне на становища и предложения от заинтересованите групи. 
Принцип на съгласуваност – проектът с мотивите чрез интернет страницата на община Созопол публично са предоставени на заинтересованите групи като ще бъдат взети предвид направените в хода на обсъждането становища и предложения.
Принцип на субсидиарност, пропорционалност и стабилност -  проектът  е изработен от представители на отдели, които пряко работят по тази материя.

ПРОЕКТ НА РЕШЕНИЕ
Във връзка с гореизложеното и при спазване изискванията на чл.11, ал.3, чл.19, чл.20, чл.26 и чл.28 от Закона за нормативните актове и чл.75, чл.76, ал.3, чл.77, чл.78, ал.3 и чл.79 от Административнопроцесуалния кодекс, както и на основание чл.21, ал.1, т.23 и ал.2 от Закона за местното самоуправление и местната администрация, предлагам Общински съвет Созопол да вземе следното: 



РЕШЕНИЕ:
1. [bookmark: _Hlk68093103]Общински съвет Созопол приема Правилник за изменение и допълнение на Правилника за организация на работа в рибарско пристанище „Созопол“, съгласно приложение №1, което е неразделна част от настоящото решение. 
2. Общински съвет Созопол приема Правилник за изменение и допълнение на Правилника за организация на работа в рибарско пристанище „Черноморец“, съгласно приложение №2, което е неразделна част от настоящото решение
3. Възлага на кмета на община Созопол осъществяването на всички дейности, необходими за правилното и законосъобразното изпълнение на решението. 

